61983C0279
ΠΡΟΤΆΣΕΙΣ ΤΟΥ ΝΕΝΙΚΟΫ ΕΙΣΑΓΓΕΛΈΑ CARL OTTO LENZ
ΠΟΥ ΑΝΑΠΤΫΧΘΗΚΑΝ ΣΤΙΣ 10 ΙΟΥΛΙΟΥ 1984 (
1
)
Κύριε πρόεορε,
Κύριοι δικαοτές,
Με δικόγραφο που περιήλθε στο Δικαστήριο στις 19 Δεκεμβρίου 1983, η Επιτροπή των Ευρωπαϊκών Κοινοτήτων άσκησε προσφυγή σύμφωνα με το άρθρο 169 της Συνθήκης ΕΟΚ ζητώντας να αναγνωριστεί ότι η Ιταλική Δημοκρατία παρέβη τις υποχρεώσεις που υπέχει από τη Συνθήκη ΕΟΚ, επειδή δεν θέσπισε εντός της ταχθείσας προθεσμίας τις αναγκαίες διατάξεις για να συμμορφωθεί προς την οδηγία 79/1071/ΕΟΚ του Συμβουλίου, της 6ης Δεκεμβρίου 1979 (ΕΕ ειδ. έκδ. 02/008, σ. 35), με την οποία επεκτάθηκε στο φόρο προστιθέμενης αξίας το σύστημα της αμοιβαίας συνδρομής των κρατών μελών κατά την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδοτήσεως του Ευρωπαϊκού Γεωργικού Ταμείου Προσανατολισμού και Εγγυήσεων καθώς και από εισφορές και δασμούς, το οποίο σύστημα θεσπίστηκε με την οδηγία 76/308/ΕΟΚ.
Σύμφωνα με το άρθρο 3 της επίδικης οδηγίας τα κράτη μέλη έπρεπε να λάβουν τα αναγκαία μέτρα το αργότερο μέχρι την 1η Ιανουαρίου 1981 προκειμένου να συμμορφωθούν προς αυτή την οδηγία.
Η Ιταλική Δημοκρατία παραδέχεται ότι δεν εκπλήρωσε την υποχρέωση αυτή εντός της ταχθείσας προθεσμίας. Δικαιολογεί την αδράνεια της, ουσιαστικά, επικαλούμενη δυσχέρειες κατά τη νομοθετική διαδικασία. Σύμφωνα με τους ισχυρισμούς της καθής, προετοιμάζεται νέο νομοσχέδιο για τη μετατροπή της οδηγίας σε εσωτερικό δίκαιο.
Οι περιστάσεις αυτές, εντούτοις, δεν μπορούν να εξαλείψουν την παράβαση της Συνθήκης που προσάπτεται στην Ιταλική Δημοκρατία. Πράγματι, κατά πάγια νομολογία, κράτος μέλος δεν μπορεί να επικαλεστεί διατάξεις, την ακολουθούμενη πρακτική ή καταστάσεις της εσωτερικής του έννομης τάξης για να δικαιολογήσει τη μη τήρηση των υποχρεώσεων που απορρέουν από κοινοτικές οδηγίες.
Για το λόγο αυτό ζητώ να αναγνωριστεί ότι η Ιταλική Δημοκρατία παρέβη τις υποχρεώσεις που υπέχει από τη Συνθήκη, μη θεσπίζοντας εντός της ταχθείσας προθεσμίας τις αναγκαίες διατάξεις προκειμένου να συμμορφωθεί προς την οδηγία 79/1071/ΕΟΚ του Συμβουλίου, της 6ης Δεκεμβρίου 1979. Κατά το άρθρο 69, παράγραφος 2, του κανονισμού διαδικασίας, ο ηττηθείς διάδικος καταδικάζεται επιπλέον στα δικαστικά έξοδα, εφόσον υπάρχει σχετικό αίτημα.
(
1
)	Μετάφραση από τα γερμανικά.